Која је месна вредност цифре 3 у броју 654,213?
Хајде да прво мало размислимо о томе.
Док ми размишљамо, хајде да поново напишем тај број, и то тако што ћу написати
сваку цифру другом бојом.
Имамо шест стотина педесет и четири зарез (ово је децимални зарез) двеста тринаест.
Мислим да смо прилично добро упознати са овим што је лево
од децималног зареза.
Знамо да је ово овде... само да одаберем неку неутралну
боју... да је ово овде место за стотине, или то можемо представити као 10
на други степен.
Да напишем то мало веће овде доле.
Дакле, ово овде је место за стотине, или на то можете гледати
као на 10 на квадрат, што је исто
што и стотина.
Ово овде је место десетица, што је исто што и
10 на први степен. Ово овде је место јединица, што
је исто што и 10 на нулти степен.
Онда, ако идете десно од децималног зареза,
ово представља десетине.
Ово представља десетине, па на то можемо да гледамо као на 10
на -1 степен.
Онда, ако погледамо ову пурпурно-црвену цифру, ако одемо два места
удесно од децималног зареза, ово представља један стоти део, или 10
на -2 степен.
Затим, коначно, ово 3 представља хиљадите делове.
Ово представља хиљадите делове, односно 10 на -3.
Сада само да одговоримо на питање која је месна
вредност цифре 3 у броју 654,213?
Месна вредност је хиљадити део.
То би заправо био одговор на њихово питање.
Али, да бисмо се уверили да смо заиста ово разумели,
ја ћу поново написати овај број.
Можемо да препишемо овај број као 600...
Имамо 6 стотина плус 5 десетица или можете да кажете плус 50
плус 4 јединице плус 2/10, плус 1/100, плус 3/1.000.
Или све ово можемо написати, само да се уверимо
да смо заиста све добро разумели када је реч о месним вредностима,
можемо да препишемо овај број као 6 пута 100 плус 5
пута 10, плус 4 пута 1... све пишем погрешном бојом...
плус 2 пута 1/10, плус 1 пута 1/100 и онда,
коначно, плус 3 пута 1/1.000.
Надам се да ћете, када све ово овако испишете, добити
свест о томе шта значи месна вредност.
Ових 6, три цифре лево од децимале, је место
стотина, тако да представља 6 стотина.
Ово представља 5 десетица, јер је на месту десетица.
Ово представља 4 јединице.
Идете на место хиљадитих, ово 3 буквално представља
3 пута један хиљадити.